નવીદિલ્હી: દૂરસંચાર વિભાગ ભારતીય સરહદમાં વિમાનો અને જહાજામાં યાત્રીઓને શરૂમાં માત્ર ડેટા સેવાની મંજુરી આપવા ઉપર વિચારણા કરે છે. ફ્લાઇટ દરમિયાન કનેક્ટીવીટીના દિશા નિર્દેશ હેઠળ યાત્રીઓને ફ્લાઇટ અને દરિયાઈ જહાજાના પરિવહન દરમિયાન માત્ર રાષ્ટ્રીય સરહદની અંદર વોઇસ અને ડેટા સર્વિસની મંજુરી આપવામાં આવશે. દૂરસંચાર વિભાગના એક અધિકારીએ માહિતી આપતા કહ્યું છે કે, દૂરસંચાર વિભાગ શરૂઆતમાં ઉંડાણ દરમિયાન કનેક્ટીવીટીના દિશા નિર્દેશ હેઠળ માત્ર ડેટા સેવા માટે અરજી લેશે. વોઇસના ગેટવેને લઇને હજુ કેટલાક મુદ્દા રહેલા છે.